Loís Belaud de la Belaudiera
Loís Belaud (tanben conegut coma Loís Belaud de la Belaudiera  - Grassa, 1543 e 1588) foguèt un dei pus grands poètas provençaus e un mèstre dau sonet.

Biografia 
Fiu d'un doctor en drech de la pichona noblessa, s'installèt as Ais de Provença amb sa familha. Dins sa jovença foguèt as Ais amic dei fius de Joan de Nòstra Dama (Carles e Miquèu).

Enrotlat dins l'armada, s'embarquèt a Bordèu avans de deure tornar combatre en França en causa dei guèrras de religion, coma va cònte dins un sonet :

Foguèt encarcerat durant 20 mes a Molins a partir dau 20 de novembre de 1572, temps que passèt a compausar una granda partida de son òbra literària. Esperèt per sa liberacion d'accion dempuei París de son fraire, canonge.

Tornat en Provença, s'installèt as Ais onte menèt una vida leugiera dau ponch de vista morau, au cap d'un grop d'amics coneissut coma lei arquins (eu mesme coma lo Paire deis arquins).

Per amor d'aquesta vida dissoluda, coneguèt d'autrei còps la preson, çò que marquèt una granda partida de son òbra (lo don-don es justament la campana de la preson). Sa liberacion foguèt ajudada per Enric d'Angoulême, Grand pregaire de l'Òrdre de Malta e per l'escrivan Malherbe. Intrèt puei au servici dau Grand pregaire coma membre de sa cort en dependent de sei bens fins a sa mòrt violenta e a la destruccion dramatica de sa cort.

Anèt a Marselha auprès de Pèire Pau, son oncle per aliança.

Lo Don-don foguèt la soleta de seis òbras estampadas de son vivent. La rèsta de son òbra foguèt estampada per lo premier còp en 1585 a Marselha per Pèire Pau, dau temps de la Republica de Marselha de Carles de Casaus.

Morèt dins sa vila nadala.

Òbras 
 Òbras e rimas provençalas
 Dondon infernau
 Passa-temps Sonet dedicat au legidor en tèsta deis Òbras e rimas provençalas Coumo plezer de nouueu amassar,Fa souuenir la doulour qu'és passado,Coumo doulour de nouueu amassado,Fa souuenir lo plezer qu'és passat.

Vela perque eyssi you ay trassat,
Ben de plezers una pichota ardado,
Et de doulours une pleno tinado,
Qu'a crebo-couor lo detsin m'a brassat,

Per un plezer millo doulours tirasso,
L'home que vou emplegar sa vidasso,
A cent hazars per lo Diou Mars seguir,

Perque ligent ma rimo trop groussiera,
Planhe (Letour) un pau Belodiero,
Que de pendus a tort lan fach langui.

D. L. B.

Liame extèrne 
 Rimes provençalles, 1596, Bibliotèca de Tolosa
 Edicion de Pèire Pau, 1595
 Estudi literari e biografia d'Augustin Fabre
 Estudi literari e biografic d'Auguste Brun sus Tresoc

                                                                 Literatura occitana
Poèta occitan
Escrivan occitan
Literatura provençala
Escrivan provençau
Poèta occitan deu sègle XVI
Poèta francés del sègle XVI                                                  
Naissença en 1543                                                                   Naissença a Grassa
Decès en 1588
Decès a Grassa